De nets, un bugàs de meditacion s’emetie deth jardin e l’entornejaue; ua capa de bromadís, ua tristor celestiau e tranquilla lo caperauen; era flaira embelinaira des mair-seuves e traïnasses gessie de pertot coma un podom esquist e sutil; s’entenien es darrèrs cants des barbarosses e des pastorèles adormint-se jos es arrames; se desnishaue era intimitat sagrada der audèth e der arbe.